พาณิชย์ เอาผิด ลาซาด้า ปล่อย 3 ร้านขายหน้ากากอนามัยเกินราคา
พาณิชย์ดำเนินคดี ลาซาด้า ปล่อย 3 ร้านใช้แพลตฟอร์ม ขายหน้ากากอนามัยเกินราคา อธิบดีกรมการค้าภายใน ยันหน้ากากอนามัยทางการแพทย์ ไม่อนุญาตให้ส่งออกวันที่ 11 มีนาคม 2563นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ แถลงการจับกุมผู้กักตุนและขายเกินราคาหน้ากากอนามัย โดยระบุว่าวันนี้กระทรวงพาณิชย์ได้ดำเนินคดีกับแพลตฟอร์มลาซาด้า (LAZADA) จำนวน 3 คดี หลังตรวจสอบพบว่ามีการปล่อยให้ร้านค้าขายหน้ากากอนามัยเกินราคานอกจากนี้ยังพบว่ามีความพยายามที่จะหาลู่ทางในการค้ากำไรเกินควร โดยปรับเปลี่ยนรูปแบบไปขายตามราคาควบคุม แต่คิดค่าขนส่งแพงมาก ขอเตือนว่าผิดกฎหมายเช่นเดียวกัน จะเข้าข่ายขายเกินราคาและขายในราคาสูงเกินสมควรในสองข้อหาเช่นเดียวกัน เพราะคำว่าราคาควบคุมนั้น รวมทั้งตัวสินค้าและค่าบริการด้วย ดังนั้นค่าขนส่งถือเป็นค่าบริการ ถือว่าอยู่ในกฎหมายเช่นเดียวกัน ใครที่กำลังทำอยู่ก็มีความผิดตามกฎหมาย ส่วนกรณีนายศรสุวีร์ ภู่รวีรัศวัชรี หรือ บอยกรมการค้าภายใน รวบรวมหลักฐานเพื่อส่งให้พนักงานสอบสวนดำเนินการต่อไป ซึ่งอาจจะได้ถึง 3 ข้อหามีสินค้าไว้และไม่แจ้งปริมาณการเก็บสินค้าคงเหลือ ในกรณีที่เป็นตัวแทนจำหน่ายมีโทษจำคุกไม่เกิน 1 ปี ปรับไม่เกิน 20000 บาท และอาจเป็นข้อหามาตรา 25(1) ขายเกินราคาควบคุม จำคุกไม่เกิน 5 ปี ปรับไม่เกิน 100000 บาท และสุดท้ายมาตรา 29 จำคุกไม่เกิน 7 ปี ปรับไม่เกิน 140000 บาทส่วนที่อ้างว่าโรงงานที่ตรวจพบเป็นเพียงการผลิตกล่องเท่านั้น ก็ถือว่ามีความผิดเช่นกัน เพราะการห้ามนำเข้า-ส่งออก รวมถึงวัสดุภัณฑ์ด้วยส่วนเรื่องการส่งออกหน้ากากอนามัย ตามที่กรมศุลกากรแถลงข่าวนั้น นายวิชัย โภชนกิจ อธิบดีกรมการค้าภายใน กล่าวว่า สำหรับหน้ากากอนามัยทางการแพทย์นั้นไม่อนุญาตให้ส่งออก ยกเว้นประเภทที่บ้านเราไม่ใช้ หรือมีลิขสิทธิ์ ไม่สามารถนำมาใช้ในบ้านเราได้ เป็นการรับจ้างผลิตมีเครื่องหมายการค้า ถ้านำมาใช้จะมีปัญหาเรื่องกฎหมายลิขสิทธิ์ ยืนยันว่าหน้ากากอนามัยที่ประเทศไทยเราใช้ในบุคลากรทางการแพทย์และประชาชนใช้อยู่ ปัจจุบันนี้ไม่มีการส่งออก อย่างไรก็ตามจะต้องดูรายละเอียดของประกาศกฎหมายและวันเวลาด้วย.
พาณิชย์ ดำเนินคดี ลาซาด้า ปล่อย 3 ร้านใช้แพลตฟอร์ม ขายหน้ากากอนามัยเกินราคา อธิบดีกรมการค้าภายใน ยันหน้ากากอนามัยทางการแพทย์ ไม่อนุญาตให้ส่งออก
กักตุนหน้ากากอนามัย,หน้ากากอนามัย,ตุนหน้ากาก,เอาผิดลาซาด้า,ปล่อยให้ขายแพง,กระทรวงพาณิชย์,ส่งออกหน้ากาก,ข่าวทั่วไป